**SKUODO BARTUVOS PROGIMNAZIJA**

**UGDYMO PLANAS**

**2015-2016 IR 2016-2017 MOKSLO METAMS**

**SKUODAS**

**2015**

**I.UGDYMO TURINIO FORMAVIMO IR ĮGYVENDINIMO NUOSTATOS, TIKSLAI**

1. 2015–2016 ir 2016–2017 mokslo metų Skuodo Bartuvos progimnazijos ugdymo planas sudarytas vadovaujantis 2015–2016 ir 2016–2017 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo ir mokslo ministro 2015 m. gegužės 6 d. įsakymais Nr. V-459, Nr. V-457, kitais teisės aktais.
2. Progimnazijos ugdymo planas atspindi progimnazijos išskirtinumą, pateikia progimnazijoje priimtas nuostatas ir sprendimus, kaip veikiama siekiant išsikeltų ugdymo turinio įgyvendinimo tikslų.
3. Atsiradus Bendruosiuose ugdymo planuose nenumatytiems atvejams, progimnazija ugdymo proceso metu gali koreguoti ugdymo plano įgyvendinimą pagal turimą mokymo lėšų dydį, išlaikydama minimalų pamokų skaičių dalykų bendrosioms programoms įgyvendinti.

**II. SKUODO BARTUVOS PROGIMNAZIJOS 2014-2015 MOKSLO METŲ UGDYMO PLANO ĮGYVENDINIMO SSGG ANALIZĖ**

|  |  |
| --- | --- |
| **Stiprybės** | **Silpnybės** |
| 1. Ugdymo planas rengiamas atsižvelgiant į mokinių mokymosi poreikius, 4 ir 8 klasių mokinių standartizuotų testų, tarptautinių ir nacionalinių tyrimų, veiklos įsivertinimo rezultatus.
2. Antroji užsienio kalba mokoma nuo penktos klasės.
3. Sėkmingas mokinių dalyvavimas dalykinėse olimpiadose:

Šalyje laimėta 1 I vieta; regione laimėta 2 II vietos; rajone laimėta 7 I vietos, 10 II vietų, 11 III vietų.1. Skatinama rezultatyvi neformaliojo švietimo veikla (sportinė, meninė, muzikinė ir kt.):

pradinių klasių „Šviesoforas“, „Drąsūs, stiprūs, vikrūs“, įvairūs sporto būreliai. Rajone laimėta 11 I vietų, 6 II vietos, 4 III vietos.1. Efektyvi socialinė pagalba mokiniams.
2. Galimybė stiprinti anglų kalbos žinias 6-8 klasėse renkantis kalbinės raiškos modulį.
3. Integruotas biologijos, fizikos ir informacinių technologijų mokymas 8 klasėje.
4. Sėkminga 5 klasių ir naujai atvykusių mokinių adaptacija.
5. Efektyviai išnaudotos mokinių poreikiams tenkinti skirtos valandos gimtosios lietuvių kalbos ir matematikos konsultacijoms 1-8 klasėse.
6. Tikslingai sudarytos laikinosios mokymo grupės iš paralelių 5 klasių mokinių per lietuvių kalbos, matematikos ir užsienio (anglų) kalbos pamokas.
7. Sėkmingai įgyvendinama Sveikatos ugdymo programa naudojant valandas, skirtas mokinių poreikiams tenkinti, - efektyvios sveikos gyvensenos ir fizinio aktyvumo - sporto modulių, neformaliojo švietimo programos.
8. Šokio pamokos 2-4 klasėse.
9. Tikslinga formalųjį ugdymą papildanti projektinė veikla.
 | 1. Mokomieji kabinetai nepakankamai įrengti šiuolaikiškai.
2. Neturime pakankamai galimybių platesniam neformaliojo švietimo veiklų (ypač berniukams) pasirinkimui (nepakankama materialinė bazė).
3. Dalis mokinių tėvų neprisijungia prie elektroninio dienyno sistemos ir nepasinaudoja teikiama informacija.
4. Ne visi mokiniai dalyvauja pažintinėje, kultūrinėje, sportinėje, kūrybinėje veikloje.
5. Pagal mokinių skaičių nepakankamas mokytojo padėjėjo, socialinio pedagogo etatų skaičius.
 |
| **Galimybės** | **Grėsmės** |
| 1. Tobulinti ilgalaikius planus, atkreipiant dėmesį į ugdymo turinio, metodų diferencijavimą ir individualizavimą. Rašyti trumpas dalykines klasės charakteristikas.
2. Tobulinti mokinių vertinimą pažangai.
3. Efektyviai išnaudoti mokinių poreikiams tenkinti skirtas valandas pasirenkamųjų dalykų (kryptys – sveikatos ugdymas ir etninė kultūra) mokymui.
4. Aktyvinti klasių vadovų organizuojamą ugdymo karjerai veiklą.
5. Sudaryti sąlygas 1 klasių mokiniams mokytis šokio.
6. Sudaryti sąlygas fiziškai aktyvioms mokinių veikloms per pertraukas tarp pamokų.
7. Toliau tęsti laikinųjų grupių sudarymo iš paralelių klasių mokinių lietuvių kalbos, matematikos ir užsienio kalbos (anglų) mokymui 5 klasėse praktiką.
8. Tikslingai ir planuotai vykdyti socialinę – pilietinę veiklą.
9. Integruoti į neformalioji švietimo veiklą 1 -2 klasių mokinius, besimokančius specialiųjų ugdymosi poreikių klasėse.
10. PUG mokiniams 1 neformaliojo švietimo valandą skirti muzikos ir šokio ugdymui.
11. Panaudoti standartizuotų testų rezultatų analizę, išorinio vertinimo išvadas ugdymo proceso planavimui ir vykdymui.
12. Sėkmingai įgyvendinti Švietimo ir mokslo ministerijos patvirtintas integruojamąsias programas.
 | 1. Mokinių skaičiaus ir klasių komplektų mažėjimas.
2. Mokytojų darbo krūvio mažėjimas.
3. Nepakankamos mokinio krepšelio lėšos ugdymo procesui organizuoti.
 |

**III. PROGIMNAZIJOS UGDYMO TURINIO FORMAVIMO IR ĮGYVENDINIMO**

**TIKSLAI IR UŽDAVINIAI 2015-2016 IR 2016-2017 MOKSLO METAMS**

1. Formuojant ugdymo turinį ir rengiant ugdymo planą remiamasi mokinių pasiekimų ir pažangos vertinimo ugdymo procese informacija, 4 ir 8 klasių mokinių standartizuotų testų, nacionalinių ir tarptautinių (PIRLS) mokinių pasiekimų tyrimų rezultatais, progimnazijos 2014-2015 m. m. veiklos įsivertinimo ir išorinio vertinimo, vykdyto 2014 m. lapkričio mėn., duomenimis.
2. Ugdymo plano 2015–2016 ir 2016-2017 mokslo metams tikslas:
	1. Tikslingai formuoti ugdymo turinį ir veiksmingai organizuoti procesą, kad kiekvienas besimokantysis pasiektų geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų. Vykdyti 2015 m. gegužės 6 d. progimnazijos direktoriaus įsakymu Nr. V1-54 patvirtintą Skuodo Bartuvos progimnazijos mokinių nuosekliojo mokymosi pagal bendrojo ugdymo programas tvarkos aprašą.
3. Ugdymo plano 2015–2016 ir 2016-2017 mokslo metams įgyvendinimo uždaviniai:

 6.1. Nustatyti pamokų skaičių, skirtą pradinio ir pagrindinio ugdymo I dalies programoms įgyvendinti.

 6.2. Numatyti ugdymo turinio diferencijavimo ir integravimo galimybes.

6.3. Nustatyti laikinosios grupės dydį pagal turimas mokymo lėšas.

6.4. Numatyti klasės dalijimo į grupes (ugdymo turiniui įgyvendinti) galimybes.

6.5. Įgyvendinant ugdymo procesą ir ugdymą pritaikant pagal mokinių mokymosi poreikius tikslingai ir planingai valandas skirti:

6.5.1. mokinių ugdymo(si) poreikiams tenkinti;

6.5.2. diferencijuotai mokytis dalyko (gebėjimams plėtoti ir mokymosi pagalbai teikti);

6.5.3. dalykų moduliams mokyti;

6.5.4. pasirenkamiesiems dalykams mokyti;

6.5.5. ugdymui karjerai;

6.5.6. neformaliajam švietimui.

6.6. Užtikrinti pažintinės ir kultūrinės, neformaliojo vaikų švietimo, prevencinės ir socialinės-pilietinės veiklų organizavimo sėkmingumą.

6.7. Laikytis mokinių mokymosi krūvio reguliavimo nuostatų.

6.8. Numatyti pagalbos teikimo specialiųjų ugdymosi poreikių mokiniams galimybes, padedančias įveikti ugdymosi sunkumus, plėtoti gebėjimus ir didinti ugdymo veiksmingumą. Vykdyti 2007 m. rugpjūčio 31 d. progimnazijos direktoriaus įsakymu Nr. V1-3a patvirtintą Pagalbos teikimo specialiųjų ugdymosi poreikių mokiniams tvarkos aprašą.

6.9. Numatyti pagalbos teikimo žemų ir aukščiausių pasiekimų mokinimas galimybes. Vykdyti 2015 m. birželio 9 d. progimnazijos direktoriaus įsakymu Nr. V1-67 patvirtintą Skuodo Bartuvos progimnazijos Pagalbos teikimo žemų pasiekimų mokiniams, nedarantiems individualios pažangos, veiklos tvarkos aprašą ir 2015 m. birželio 9 d. progimnazijos direktoriaus įsakymu Nr. V1-68 patvirtintą Skuodo Bartuvos progimnazijos 5-8 klasių mokinių lietuvių kalbos, užsienio kalbos (anglų) ir matematikos mokymosi laikinosiose grupėse organizavimo tvarkos aprašą.

 6.10. Užtikrinti mokinių pasiekimų ir pažangos vertinimo tvarkos aprašo, patvirtinto 2015 birželio 9 d. progimnazijos direktoriaus įsakymu Nr. M1-65, vykdymą.

6.11. Tobulinti mokymosi aplinką – kurti ir palaikyti palankią emocinę kultūrą mokymui(si) ir sudaryti sąlygas mokytis dvasiškai ir fiziškai sveikoje, saugioje aplinkoje.

6.12. Sudaryti sąlygas mokiniui ugdytis bendrąsias kompetencijas, aktyviai veikti, tyrinėti, bendrauti ir bendradarbiauti įvairiose veiklose ir fizinėse bei virtualiose aplinkose.

**IV. UGDYMO PROGRAMŲ VYKDYMAS**

1. Progimnazijos ugdymo planas reglamentuoja šių programų įgyvendinimą:
	1. priešmokyklinio ugdymo;
	2. pradinio ugdymo;
	3. pagrindinio ugdymo pirmosios dalies;
	4. mokinių, turinčių specialiųjų ugdymosi poreikių, pritaikytą;
	5. mokinių, turinčių specialiųjų ugdymosi poreikių, individualizuotą;
	6. neformaliojo vaikų švietimo.

**V. UGDYMO PROCESO ORGANIZAVIMO TRUKMĖ**

1. Ugdymo organizavimas:
	1. 2015–2016 mokslo metais:

|  |
| --- |
| 2015 – 2016 mokslo metai |
| Klasės | Priešmokyklinio ugdymo, 1 - 4 | 5 | 6 - 8 |
| Mokslo metų/Ugdymo proceso pradžia | 09-01 |
| Trimestrų trukmė | 1-asis 09-01 – 11-302-asis 12-01 – 02-293-iasis 03-01– 06-03 (6- 8 klasei) ir 05-31 (PUG, 1-5 klasei) |
| Rudens atostogos | 10-26 – 10-30 |
| Žiemos (Kalėdų) atostogos | 12-28 – 01-08 |
| Žiemos atostogos  |  | 02-15 |
| Pavasario (Velykų) atostogos | 03-21 – 03-25 |
| Papildomos atostogos | 01-1102-15,17-1904-25 – 04-29 |  |
| Ugdymo procesopabaiga | 05-31 | 06-03 |
| Ugdymo proceso trukmė savaitėmis | 32 | 34 |
| Vasaros atostogos | 06-01 – 08-31 | 06-06 – 08-31 |

* 1. 2016–2017 mokslo metais:

|  |
| --- |
| 2016 – 2017 mokslo metai |
| Klasės | Priešmokyklinio ugdymo, 1 - 4 | 5 | 6 - 8 |
| Mokslo metų/Ugdymo proceso pradžia | 09-01 |
| Trimestrų trukmė | 1-asis 09-01 – 11-302-asis 12-01 – 02-283-iasis 03-01– 06-02 (6- 8 klasei) ir 05-30 (PUG, 1-5 klasei) |
| Rudens atostogos | 10-31 – 11-04 |
| Žiemos (Kalėdų) atostogos | 12-27 – 01-06 |
| Žiemos atostogos  |  |  02-17 |
| Pavasario (Velykų) atostogos  | 04-10 – 04-14 |
| Papildomos atostogos  | 01-0902-13-15,1703-13 – 03-17 |  |
| Ugdymo procesopabaiga | 05-30 | 06-02 |
| Ugdymo proceso trukmė savaitėmis | 32 | 34 |
| Vasaros atostogos |  05-31– 08-31 | 06-05 – 08-31 |

1. Priešmokyklinio ugdymo grupės vaikams ir 1-5 klasių mokiniams per mokslo metus skiriamos papildomos 10 mokymosi dienų atostogos.
2. Ugdymo procesas įgyvendinant priešmokyklinio, pradinio ir pagrindinio ugdymo programas skirstomas trimestrais.
3. Progimnazija gali priimti sprendimus dėl ugdymo proceso koregavimo iškilus situacijai, keliančiai pavojų mokinių sveikatai ar gyvybei, ar paskelbus ekstremalią situaciją. Apie priimtus sprendimus informuojama savivaldybės vykdomoji institucija ar jos įgaliotas asmuo.

**VI. UGDYMO TURINIO PLANAVIMAS**

1. Ugdymo turinys planuojamas vadovaujantis Bendrosiomis programomis. Ilgalaikiai dalykų mokymo planai rengiami mokyklos nustatyta forma. Vadovaujamasi mokyklos ugdymo turinio planavimo ir detalizavimo, dalykų ir modulių bei neformaliojo švietimo programų, ilgalaikių planų rengimo tvarkos aprašu, patvirtintu 2015 m. birželio 9 d. progimnazijos direktoriaus įsakymu Nr. V1-66.
2. Ugdymo turinys planuojamas ugdymo laikotarpiams:

13.1. priešmokyklinio ugdymo, pradinio ugdymo, pagrindinio ugdymo I dalies, dalykų modulių, pasirenkamųjų dalykų, neformaliojo švietimo programoms įgyvendinti – mokslo metams;

13.2. klasių vadovų veiklai įgyvendinti – nuo ugdymo proceso pradžios iki gruodžio 31 d. ir nuo sausio 1d. iki ugdymo proceso pabaigos;

13.3. specialiųjų ugdymosi poreikių mokinių ugdymo programoms įgyvendinti – trimestrams.

**VII. INTEGRAVIMO ĮGYVENDINIMAS**

1. Į Bendrosios pradinio ugdymo programos ugdymo dalykų turinį integruojama:

14.1. LR švietimo ir mokslo ministro patvirtintų Mokėjimo mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių integruojamųjų programų pagrindai, Žmogaus saugos bendroji ir Sveikatos ugdymo programos;

14.2. mokyklos pasirinktos prevencinės programos: OLWEUS (OPKUS), „Zipio draugai“, „Įveikiame kartu“ ir kt.

14.3. etninės kultūros ugdymas;

14.4. informacinių komunikacinių technologijų ugdymas – informacinės komunikacinės technologijos ugdymo procese naudojamos kaip ugdymo priemonė;

14.5. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ įgyvendinama kaip 1-4 klasių vadovų organizuojama neformaliojo vaikų švietimo veikla.

1. Į pagrindinio ugdymo pirmosios dalies programos ugdymo turinį integruojama:

15.1. Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494 „Dėl Alkoholio, tabako ir kitų psichiką veikiančių medžiagų vartojimo prevencijos programos patvirtinimo“, - į socialinio pedagogo, psichologo, 5-8 klasių vadovų veiklą, dorinio ugdymo, gamtos ir žmogaus, biologijos, chemijos, kūno kultūros dalykų, kūno kultūros dalyko modulių turinį;

15.2. Rengimo šeimai ir lytiškumo ugdymo programa, patvirtinta Lietuvos Respublikos švietimo ir mokslo ministro 2007 m. vasario 7 d. įsakymu Nr. ISAK-179 „Dėl Rengimo šeimai ir lytiškumo ugdymo programos patvirtinimo“ – skiriant laiką 8 klasėje pasirenkamojo dalyko – ruošimo šeimai programai įgyvendinti ir kt.;

15.3. Sveikatos ugdymo bendroji programa, patvirtinta Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290 „Dėl Sveikatos ugdymo bendrosios programos patvirtinimo“, - į gamtos ir žmogaus, biologijos, kūno kultūros, technologijų dalykų turinį, per sporto ir šokio, technologijų ir kt. neformaliojo švietimo veiklas, skiriant laiką 7 klasėje pasirenkamojo dalyko – sveikatos ugdymo, 6 ir 7 klasių kūno kultūros-fizinio aktyvumo modulių programoms įgyvendinti ir kt.

15.4. Pagrindinio ugdymo etninės kultūros bendroji programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir vidurinio ugdymo etninės kultūros bendrosios programos patvirtinimo“ – skiriant laiką 5-6 klasėse pasirenkamojo dalyko – etninės kultūros programai įgyvendinti;

15.5. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ įgyvendinama kaip 5-8 klasių vadovų organizuojama neformaliojo vaikų švietimo veikla;

15.6. 8 klasėje informacinių technologijų mokoma integruotai – integravus informacines technologijas į fizikos, biologijos dalykų pamokas.

1. Integruojamųjų programų įgyvendinimo apskaita vykdoma TAMO elektroniniame dienyne.

**VIII. DIFERENCIJAVIMO ĮGYVENDINIMAS**

1. Diferencijavimas taikomas mokinių grupei ar mokiniui individualiai:

17.1. 1-4 klasėse skaitymo gebėjimams plėtoti ir pasiekimų skirtumams mažinti;

17.2. 5-8 klasėse anglų kalbos gebėjimams plėtoti;

17.3. 5-8 klasėse gimtosios lietuvių kalbos ir matematikos pasiekimų skirtumams mažinti, gebėjimams plėtoti.

1. Pagrindinio ugdymo I dalies programos mokiniui sudaromos sąlygos pasirinkti dalykus ir dalykų modulius pagal polinkius ir gebėjimus:
	1. 7-8 klasėse anglų kalbos gebėjimams plėtoti;
	2. 6-7 klasėse kūno kultūros- fizinio aktyvumo;
	3. 7 klasėje sveikatos ugdymo;
	4. 8 klasėje ruošimo šeimai;
	5. 5-6 klasėse etninei kultūrai.
2. Laikinosios grupės sudaromos atsižvelgiant į turimas mokymo lėšas:

19.1. nustatomas minimalus mokinių skaičius grupėje – 14 mokinių (išskyrus 2-ąją užsienio (vokiečių) kalbą ir dorinį ugdymą - etiką);

19.1.1. minimalus mokinių skaičius 2-osios užsienio (vokiečių) kalbos grupėje – 6 mokiniai;

19.1.2. minimalus mokinių skaičius dorinio ugdymo-etikos grupėje – 6 mokiniai.

19.2. nustatomas maksimalus mokinių skaičius grupėje:

19.2.1. ne daugiau kaip 20 mokinių užsienio kalbos grupėje;

19.2.2. ne daugiau kaip 24 pradinio ugdymo programos mokiniai (išskyrus užsienio kalbos grupę);

19.2.3. ne daugiau kaip 30 pagrindinio ugdymo programos mokinių (išskyrus užsienio kalbos grupę).

1. Laikinosios grupės sudaromos iš paralelių klasių mokinių:

20.1. 2015-2016 m. m. lietuvių gimtosios kalbos, matematikos, užsienio kalbos (anglų) mokymui 5-6 klasėse;

20.2. 2016-2017 m. m. lietuvių gimtosios kalbos, matematikos, užsienio kalbos (anglų) mokymui 5-7 klasėse;

20.3. lietuvių gimtosios kalbos ir matematikos konsultacijoms grupėse 5-8 klasėse;

20.4. pasirenkamųjų dalykų-sveikatos ugdymo, ruošimo šeimai, etninės kultūros mokymui 5-8 klasėse.

1. Nesant galimybių sudaryti laikinosios grupės, sudaroma grupė iš kelių klasių mokinių:

21.1. 2015-2016 m. m. sudaromos laikinosios grupės iš kelių klasių mokinių:

21.1.1. etikos mokymui 2-4, 5-8 klasėse;

21.2. 2016-2017 m. m. sudaromos laikinosios grupės iš kelių klasių mokinių:

21.2.1. etikos mokymui 3-4, 5-8 klasėse.

**IX. DALYKŲ MOKYMO ORGANIZAVIMAS**

1. Valandos, skirtos mokinių ugdymo(si) poreikiams tenkinti, naudojamos:

22.1. pradinio ugdymo programos mokiniams:

22.1.1. šokiui 2 klasėje;

22.1.2. mokymosi pagalbai teikti 1-4 klasėse.

22.2. pagrindinio ugdymo I dalies programos mokiniams:

22.2.1. antrajai užsienio kalbai (rusų ir vokiečių kalboms) mokyti 5 klasėje;

22.2.2. informacinių technologijų ir fizikos, biologijos dalykų programų integruotam mokymui 8 klasėje (pamokoje dirba du mokytojai);

22.2.3. pirmajai užsienio kalbai (anglų) mokyti 7-8 klasėse;

22.2.4. lietuvių gimtosios kalbos ir matematikos konsultacijoms 5-8 klasėse;

22.2.5. fizinio aktyvumo modulio programai įgyvendinti 6 ir 7 klasėse;

22.2.6. sveikatos ugdymo pasirenkamojo dalyko programai įgyvendinti 7 klasėje;

22.2.7. ruošimo šeimai pasirenkamojo dalyko programai įgyvendinti 8 klasėje;

22.2.8. etninės kultūros pasirenkamojo dalyko programai įgyvendinti 5-6 klasėse;

22.2.9. kūno kultūros laikinajai grupei iš paralelių 8 klasių mokinių sudaryti.

1. Klasės dalijamos į grupes:

23.1. doriniam ugdymui 2-4 klasėse, 5-8 klasėse, nes vienos klasės mokinių tėvai (globėjai) mokiniams yra parinkę tikybą ir etiką;

23.2. informacinėms technologijoms 5-7 klasėse;

23.3. technologijoms 5-8 klasėse;

23.3. užsienio kalbai (1-ajai) 2 ir 4 klasėse, nes klasėje mokosi daugiau kaip 20 mokinių;

23.4. užsienio kalboms (1-ajai ir 2-ajai) 5-8 klasėse, nes klasėje mokosi ne mažiau kaip 21 mokinys.

1. Sudaromos laikinosios grupės iš klasės arba paralelių klasių mokinių dalykams, jų moduliams, pasirenkamiesiems dalykams mokyti, skiriant trumpalaikes ar ilgalaikes konsultacijas:

24.1. skaitymo konsultacijoms 1-4 klasėje;

24.2. lietuvių gimtosios kalbos ir matematikos konsultacijoms 5-8 klasėje;

24.3. lietuvių gimtajai kalbai, matematikai ir užsienio kalbai (anglų) mokyti 5-7 klasėje;

24.4. kūno kultūrai mokyti sudaromos atskiros mergaičių ir berniukų grupės 8 klasėje;

24.5. užsienio kalbos (anglų) moduliams mokyti 7 ir 8 klasėse;

24.6. sveikatos ugdymo pasirenkamajam dalykui mokyti 7 klasėje;

24.7. ruošimo šeimai pasirenkamajam dalykui mokyti 8 klasėje;

24.8. etninės kultūros pasirenkamajam dalykui mokyti 5-6 klasėse;

24.9. kūno kultūros-fizinio aktyvumo moduliams mokyti 6 ir 7 klasėse.

1. Mokiniams, atleistiems nuo kūno kultūros pamokų dėl sveikatos ir laikinai dėl ligos, specialiosios medicininės fizinio pajėgumo grupės mokiniams klasės kūno kultūros pamokų metu siūloma kita veikla – savišvieta progimnazijos bibliotekoje ir kompiuterizuotoje skaitykloje, stalo žaidimai, šaškės, šachmatai.
2. Kūno kultūros 1, 3, 4 klasėse 1 pamoka skiriama šokio mokymui.
3. Žmogaus saugos ugdymas įgyvendinamas kaip atskiro dalyko mokymas pagrindinio ugdymo I dalies programos 6 ir 8 klasėse.
4. Progimnazija nustato ir skiria adaptacinį laikotarpį 5 klasių ir naujai atvykusiems mokiniams – I trimestrą ir organizuoja ugdymo procesą pagal progimnazijos veiklos planą.

**X. SVEIKATA IR GEROVĖ**

1. Progimnazija, įgyvendindama pagrindinio ugdymo pirmosios dalies programą, Sveikatos ugdymo bendrąją programą, patvirtintą Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290 „Dėl Sveikatos ugdymo bendrosios programos patvirtinimo“, integruoja:

29.1. į gamtos ir žmogaus, biologijos, kūno kultūros, technologijų dalykų turinį;

29.2. į sporto ir šokio, technologijų ir kt. neformaliojo švietimo veiklų programas;

29.3. į pasirenkamojo dalyko-sveikatos ugdymo 7 klasėje programą;

29.4. į kūno kultūros-fizinio aktyvumo modulių 6 ir 7 klasių programas.

1. Progimnazijoje įgyvendinamos prevencinės programos:

30.1. Olweus PPP 3-8 klasėse;

30.2. „Zipio draugai“ 1 klasėje;

30.3. „Įveikime kartu“ 2 klasėje.

1. Kasdien progimnazijoje organizuojamos fiziškai aktyvios pertraukos tarp 2 ir 3 pamokų.
2. Progimnazija planuoja ir organizuoja kryptingus sveikos gyvensenos, sveikatos saugojimo ir stiprinimo renginius.

**XI. MOKINIŲ PAŽANGOS IR PASIEKIMŲ VERTINIMAS**

1. Mokytojas planuoja mokinių ugdymosi pasiekimus ir vertinimą, remdamasis progimnazijoje priimtais susitarimais dėl ugdymo turinio planavimo ir pasiekimų vertinimo, atsižvelgdamas į klasės mokinių ugdymosi pasiekimus, poreikius ir galimybes. Vadovaujamasi mokyklos tvarkų aprašais, patvirtintais progimnazijos direktoriaus įsakymais.
2. Pradinių klasių mokinių trimestro ir mokslo metų pasiekimai apibendrinami vertinant mokinio per ugdymo laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius, ir įrašomi elektroniniame dienyne.
3. Baigus pradinio ugdymo programą, rengiamas Pradinio ugdymo programos baigimo pasiekimų ir pažangos vertinimo aprašas.
4. Pagrindinio ugdymo pirmosios dalies programos mokinių trimestro ir mokslo metų pažanga ir pasiekimai vertinami pagal Bendrosiose programose aprašytus pasiekimus ir įrašomi elektroniniame dienyne.
5. Mokinių tėvai (globėjai) informuojami apie mokinių mokymosi pažangą ir pasiekimus vadovaujantis mokinių tėvų (globėjų) informavimo apie vaiko mokymosi sėkmingumą raštu ir žodžiu tvarkos aprašu, patvirtintu 2008 m. rugpjūčio 27 d. progimnazijos direktoriaus įsakymu Nr. V1-2. Informacija pateikiama elektroniniame dienyne.
6. Mokinių, besimokančių pagal pradinio ugdymo programą, pažanga ir pasiekimai vertinami:

38.1. įrašomas dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“;

38.2. dorinio ugdymo pasiekimai vertinami nurodant padaryta arba nepadaryta pažanga: „p. p“ arba „n. p“;

38.3. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, padaryta arba nepadaryta pažanga fiksuojama įrašant „p. p.“ arba „n.p.“.

1. Mokinių, besimokančių pagal pagrindinio ugdymo programos I dalį, pažanga ir pasiekimai vertinami:

39.1. dalykų pažanga ir pasiekimai vertinami pažymiais (pagal 10 balų skalę);

39.2. dorinio ugdymo dalykų pasiekimai įvertinami įrašu „įskaityta“ arba „neįskaityta“;

39.3. dalykų modulių pasiekimai įvertinami įrašu „įskaityta“ arba „neįskaityta“, vertinimas įskaitomas į atitinkamo dalyko programos pasiekimų įvertinimą ugdymo laikotarpio pabaigoje;

39.4. pasirenkamųjų dalykų pasiekimai įvertinami įrašu „įskaityta“ arba „neįskaityta“;

39.5. dalykų mokymosi pasiekimų įvertinimo įrašas „atleista“ įrašomas, jeigu mokinys yra atleistas pagal gydytojo rekomendaciją ir mokyklos vadovo įsakymą;

39.6. dalykų ir jų modulių pasiekimų įvertinimo įrašas „neatestuota“ įrašomas, jeigu mokinio pasiekimai nėra įvertinti;

39.7. adaptaciniu laikotarpiu tik pirmą (rugsėjo) mėnesį 5 klasių mokinių pažanga ir pasiekimai pažymiais nevertinami.

1. Progimnazijoje direktoriaus įsakymu direktoriaus pavaduotojas ugdymui skiriamas atsakingu už mokymosi pasiekimų gerinimą ir mokymosi pagalbos organizavimą.

**XII. MOKYMOSI KRŪVIO REGULIAVIMAS**

1. Progimnazijoje, optimizuojant mokymosi krūvį, vykdoma mokinių mokymosi krūvio ir skiriamų namų darbų stebėsena:

41.1. Kontrolinius darbus mokytojai įrašo į atsiskaitymo darbų sąrašą elektroniniame dienyne likus nemažiau kaip savaitei iki numatyto kontrolinio darbo:

41.1.1. skiriamas tik 1 kontrolinis darbas per dieną;

41.1.2. neskiriamas kontrolinis darbas po atostogų ar šventinių dienų, atskiram mokiniui – po ligos.

41.2. 8 klasėse, siekiant nedidinti mokinių mokymosi krūvio, organizuojamas informacinių technologijų integruotas mokymas.

41.3. Reglamentuojamas namų darbų skyrimas:

41.3.1. 1 klasės mokiniams namų darbai neskiriami;

41.3.2. mokiniams skiriami namų darbai, kuriems atlikti per dieną reikia ne daugiau kaip: 0,5 val. – 2 klasėje, 1 val. – 3-4 klasėse, 1,5 val. – 5-6 klasėse, 2 val. – 7-8 klasėse;

41.3.3. prieš žiemos (Kalėdų) ir pavasario (Velykų) atostogas organizuojamos akcijos „Savaitė be namų darbų“.

**XIII. BENDRADARBIAVIMAS SU TĖVAIS (GLOBĖJAIS, RŪPINTOJAIS)**

1. Mokinių tėvai (globėjai, rūpintojai) informuojami apie mokinių mokymosi pažangą ir pasiekimus vadovaujantis mokinių tėvų (globėjų, rūpintojų) informavimo apie vaiko mokymosi sėkmingumą raštu ir žodžiu tvarkos aprašu, patvirtintu 2012 m. rugsėjo 5 d. progimnazijos direktoriaus įsakymu Nr. M1-4.
2. Vykdomas bendravimo ir bendradarbiavimo su tėvais planas (žr. progimnazijos veiklos programą).
3. Bendravimas, bendradarbiavimas su mokinių tėvais, jų informavimas apie vaiko ugdymo(si) sėkmę vykdomas pasinaudojant TAMO elektroninio dienyno galimybėmis.

**XIV. NEFORMALIOJO ŠVIETIMO VEIKLOS ORGANIZAVIMAS**

1. Progimnazija, įvertinusi mokinių neformaliojo švietimo poreikius, juos patikslinusi mokslo metų pradžioje, atsižvelgdama į juos bei į veiklos progimnazijoje sėkmingumą ir rezultatyvumą, siūlo neformaliojo švietimo programas:

45.1. priešmokyklinio ugdymo grupėje – šokio ir muzikinio ugdymo;

45.2. 1-4 klasėse – kultūrinės veiklos, sporto, meninio (šokis, teatras), muzikinio ugdymo, ugdymo karjerai veiklos ir kt.;

45.3. 5-8 klasėse – sporto, muzikinio ugdymo, meninio ugdymo (dailė, teatras, šokis), socialinės veiklos (ateitininkai, kraštotyrinė veikla), ugdymo karjerai veiklos ir kt.

1. Neformaliojo švietimo grupės mokinių skaičius:

46.1. minimalus grupės mokinių skaičius įgyvendinant pradinio ir pagrindinio ugdymo neformaliojo švietimo programas - 14 mokinių:

46.2. maksimalus grupės mokinių skaičius:

46.2.1. ne daugiau kaip 24 pradinio ugdymo programos mokinių;

46.2.2. ne daugiau kaip 30 pagrindinio ugdymo I dalies programos mokinių.

1. Kūno kultūrai skiriant 2 valandas per savaitę, sudaromos sąlygos visų klasių mokiniams papildomai rinktis jų pomėgius atitinkančias aktyvaus judėjimo pratybas (pvz.: šokio, sporto) per neformaliojo švietimo veiklą.

**XV. SOCIALINĖS-PILIETINĖS, PAŽINTINĖS VEIKLOS**

 **IR UGDYMO KARJERAI ORGANIZAVIMAS**

1. Mokinių kultūrinė, meninė, pažintinė, kūrybinė, sportinė, praktinė, socialinė, prevencinė ir kita veikla siejama su progimnazijos tikslais, mokinių mokymosi poreikiais:

48.1. Pradinio ugdymo programos kiekvienoje klasėje 10 ugdymo proceso dienų per mokslo metus skiriama kultūrinei (taip pat etninei), meninei, pažintinei, kūrybinei, sportinei, praktinei, socialinei veiklai. Šios dienos įskaičiuojamos į ugdymosi dienų skaičių.

48.2. Pagrindinio ugdymo programos I dalies 5-8 klasių mokinių kultūrinei, meninei, pažintinei, kūrybinei, sportinei, praktinei, socialinei, prevencinei ir kitoms veikloms per mokslo metus skiriama iki 10 mokymosi dienų.

48.3. Pagrindinio ugdymo programos I dalies 5-8 klasių mokinių kultūrinei, meninei, pažintinei, kūrybinei, sportinei, praktinei, socialinei, prevencinei ir kitoms veikloms per mokslo metus skiriama 10 mokymosi dienų. Ji organizuojama mokyklos pasirinktu laiku:

48.3.1. 2 dienos mokslo metų pradžioje;

48.3.2. 2 dienos per mokslo metus skiriamos pažintinei klasių vadovų organizuojamai veiklai;

48.3.3. 4 dienos per mokslo metus skiriamos tradicinių progimnazijos kultūrinių, meninių, kūrybinių, socialinių projektų veiklų įgyvendinimui (Rugsėjo 1-oji, Tarptautinė Mokytojų diena, Kalėdinė popietė, Mokslo metų baigimo-šokio diena);

48.3.4. 2 dienos per mokslo metus skiriama progimnazijoje vykdomų projektų veikla.

1. Mokinių socialinė-pilietinė veikla organizuojama atsižvelgus į mokinių, mokyklos ir vietos bendruomenės poreikius. Pagrindinio ugdymo programos I dalies 5-8 klasių mokinių socialinei-pilietinei veiklai per mokslo metus skiriama nuo 5 iki 10 valandų atsižvelgiant į mokinių amžių.
	1. 2015-2016 m. m. šiai veiklai skiriama:
		1. 5 klasėje – 5 valandos: 3 val. partnerystei su 1 klasės mokiniais, 1 val. muziejuje ar bibliotekoje, 1 val. klasės vadovo ir mokinių pasirinktai veiklai;
		2. 6 klasėje – 6 valandos: 3 val. partnerystei su 2 klasės mokiniais, 1 val. pagalbai mokiniui (fiziškai aktyvių pertraukų pradinių klasių mokiniams organizavimui), 1 val. klasės vadovo ir mokinių pasirinktai veiklai; 1 val. mokinio pasirinktai veiklai (įvairiapusė pagalba organizuojant ir vykdant veiklą progimnazijoje ir kt.);
		3. 7 klasėje – 7 valandos: 3 val. partnerystei su 3 klasės mokiniais, 2 val. pagalbai socialiai pažeidžiamiems asmenims (Socialinių paslaugų šeimai centro, globos namų, neįgaliųjų centro ir kt.), 1 val. klasės vadovo ir mokinių pasirinktai veiklai, 1 val. mokinio pasirinktai veiklai (įvairiapusė pagalba organizuojant ir vykdant veiklą progimnazijoje ir kt.);
		4. 8 klasėje – 8 valandos: 3 val. partnerystei su 4 klasės mokiniais, 2 val. valstybinių švenčių organizavimui ir dalyvavimui jose, 1 val. pagalbai mokiniui (fiziškai aktyvių pertraukų 5-8 klasių mokiniams organizavimui arba pagalbai namų darbams ruošti), 1 val. klasės vadovo ir mokinių pasirinktai veiklai, 1 val. mokinio pasirinktai veiklai (įvairiapusė pagalba organizuojant ir vykdant veiklą progimnazijoje, ir kt.).
	2. 2016-2017 m. m. šiai veiklai skiriama:
		1. 5 klasėje – 5 valandos: 3 val. partnerystei su 1 klasės mokiniais, 1 val. muziejuje ar bibliotekoje, 1 val. klasės vadovo ir mokinių pasirinktai veiklai;
		2. 6 klasėje – 7 valandos: 3 val. partnerystei su 2 klasės mokiniais, 1 val. pagalbai mokiniui (fiziškai aktyvių pertraukų pradinių klasių mokiniams organizavimui), 1 val. klasės vadovo ir mokinių pasirinktai veiklai; 2 val. mokinio pasirinktai veiklai (įvairiapusė pagalba organizuojant ir vykdant veiklą progimnazijoje ir kt.);
		3. 7 klasėje – 8 valandos: 3 val. partnerystei su 3 klasės mokiniais, 2 val. pagalbai socialiai pažeidžiamiems asmenims (Socialinių paslaugų šeimai centro, globos namų, neįgaliųjų centro ir kt.), 1 val. klasės vadovo ir mokinių pasirinktai veiklai, 2 val. mokinio pasirinktai veiklai (įvairiapusė pagalba organizuojant ir vykdant veiklą progimnazijoje ir kt.);
		4. 8 klasėje – 9 valandos: 3 val. partnerystei su 4 klasės mokiniais, 2 val. valstybinių švenčių organizavimui ir dalyvavimui jose, 1 val. pagalbai mokiniui (fiziškai aktyvių pertraukų 5-8 klasių mokiniams organizavimui arba pagalbai namų darbams ruošti), 1 val. klasės vadovo ir mokinių pasirinktai veiklai, 1 val. mokinio pasirinktai veiklai (įvairiapusė pagalba organizuojant ir vykdant veiklą progimnazijoje, ir kt.).
	3. Socialinę-pilietinę klasės veiklą klasės vadovas fiksuoja elektroniniame dienyne.
	4. Mokiniai apie atliktą socialinę-pilietinę veiklą įrašo vaiko individualios pažangos lape.
2. Ugdymas karjerai 1-8 klasėse integruojamas į neformalųjį švietimą, panaudojant neformaliajam švietimui skirtas valandas. Ugdymo karjerai veiklos programą rengia klasių vadovai, vadovaudamiesi 2013 m. Skuodo Bartuvos progimnazijos Ugdymo karjerai programa mokiniams, besimokantiems pagal pradinio, pagrindinio mokymo programas. Skiriama 0,5 val. per savaitę.

**XVI. SPECIALIŲJŲ POREIKIŲ MOKINIŲ MOKYMOSI ORGANIZAVIMAS**

1. Mokinių, turinčių specialiųjų ugdymosi poreikių, ugdymas organizuojamas vadovaujantis Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „ Dėl Mokinių, turinčių specialiųjų ugdymosi poreikių, ugdymo organizavimo tvarkos 31 aprašo patvirtinimo“ ir Bendrųjų ugdymo planų nuostatomis.
2. Specialiųjų ugdymosi poreikių turinčių mokinių ugdymas bendrojo ugdymo mokyklos bendrojoje klasėje:
	1. specialiųjų poreikių mokiniai mokomi visiškos integracijos būdu;

52.2. bendrųjų ugdymo dalykų programas (individualizuotas ir pritaikytas) specialiųjų poreikių mokiniams pritaiko ir rengia dalykų mokytojai, konsultuojami mokyklos specialiojo pedagogo-logopedo, psichologo;

52.3. specialioji pedagoginė pagalba (specialiosios pratybos) mokiniams, mokomiems visiškos integracijos būdu, teikiama per pamokas, išskyrus logopedines pratybas, kurios organizuojamos ne pamokų metu.

1. Pagal Pedagoginės psichologinės tarnybos rekomendaciją specialiąją pagalbą mokiniams teikia mokytojo padėjėjai.
2. Mokinių, turinčių specialiųjų ugdymosi poreikių, pažanga ir pasiekimai vertinami:

54.1. Mokinio, kuris mokosi 1-8 klasėse pagal bendrojo ugdymo dalykų pritaikytą programą, mokymosi pažanga ir pasiekimai ugdymo procese vertinami pagal šioje programoje numatytus pasiekimus.

54.2. Specialiųjų ugdymosi poreikių turinčių mokinių, besimokančių visiško integravimo būdu ir specialių ugdymosi poreikių klasėse ugdomų pagal pradinio ugdymo individualizuotą programą, padaryta arba nepadaryta pažanga vertinama įrašais „padarė pažangą“ arba „nepadarė pažangos“, fiksuojama įrašant „p. p.“ arba „n. p.“.

54.3. Bendrojo ugdymo 5-8 klasėse pagal individualizuotą programą besimokančių mokinių pasiekimai vertinami pažymiais.

1. Psichologinė pagalba, specialioji pedagoginė pagalba, socialinė pedagoginė pagalba, specialioji pagalba teikiamos vadovaujantis LR švietimo ir mokslo ministro tvirtinamais tvarkų aprašais.